**Mónosbél Községi Önkormányzat Képviselő-testülete**

**3345 Mónosbél, Kossuth L. u. 3. Tel.: 554-087**

Iktatószám: 5508 – 7 /2016.

**Jegyzőkönyv**

**Készült:** Mónosbél Községi Önkormányzat Képviselő-testületének 2016. október 26. napján 15.00 órakor megtartott üléséről, a Mónosbél, Kossuth L. u. 3. sz. alatti önkormányzati épület tanácskozó termében.

**Napirend**

1. Beszámoló a Bélapátfalva – Bükkszentmárton - Mónosbél Köznevelési Intézményfenntartó Társulás tevékenységéről, pénzügyi helyzetéről, a társulási cél megvalósulásáról
2. Beszámoló a Bélapátfalvai Gyermekjóléti és Szociális Társulás tevékenységéről, pénzügyi helyzetéről, a társulási cél megvalósulásáról
3. Beszámoló Mónosbél Község Polgármesterének átruházott hatáskörökben döntéseiről
4. Hulladékgazdálkodási közszolgálati szerződés módosítása
5. „Mónosbél központú agglomeráció szennyvíztisztító telepének korszerűsítése” című pályázat
6. Egyéb ügyek, indítványok

|  |  |  |
| --- | --- | --- |
| ***Határozat száma*** | ***Tárgya*** | ***Határozat határideje*** |
| 36/2016.(X.26) | Bélapátfalvai – Bükkszentmárton – Mónosbél Köznevelési Intézményfenntartó Társulás tevékenységéről, pénzügyi helyzetéről, a társulási cél megvalósításáról szóló beszámoló elfogadása | azonnal |
| 37/2016.(X.26) | Bélapátfalva és Térsége Gyermekjóléti és Szociális Társulás tevékenységéről, pénzügyi helyzetéről, a társulási cél megvalósulásáról szóló beszámoló elfogadása | azonnal |
| 38/2016.(X.26) | A polgármester átruházott hatáskörben hozott döntéseiről szóló beszámoló elfogadása | azonnal |
| 39/2016.(X.26) | Hulladékgazdálkodási közszolgálati szerződés módosításának elfogadása | 2016.12.31. |
| 40/2016.(X.26) | Mónosbél központú agglomeráció szennyvíztisztító telepének korszerűsítése” című Konzorciumi megállapodás aláírása | folyamatos |
| 41/2016.(X.26) | Közmeghallgatás időpontjának kitűzése | 2016.11.23. |

Mónosbél, 2016. október 26.

 Varga Sándorné Fehér Lászlóné

 polgármester címzetes főjegyző

**Jegyzőkönyv**

**Készült:** Mónosbél Községi Önkormányzat Képviselő-testületének 2016. október 26. napján 15.00 órakor megtartott üléséről, a Mónosbél, Kossuth L. u. 3. sz. alatti önkormányzati épület tanácskozó termében.

**Jelen vannak:** Varga Sándorné polgármester

 Antal József alpolgármester

 Surányi Józsefné önkormányzati képviselők

**Nem jelent meg:** Kovács Zoltán

 Hajnákné Koós Zsuzsanna önkormányzati képviselő

**Hivatalból jelen van:** Fehér Lászlóné címzetes főjegyző

**Jegyzőkönyvvezető**: Zvara Zsoltné

Varga Sándorné polgármester:

Köszönti a képviselő-testület tagjait és Fehér Lászlóné címzetes főjegyzőt.

A jelenléti ív alapján megállapítja, hogy az 5 fő képviselő-testületi tag közül 3 fő megjelent. A döntéshozatalban résztvevők száma: 3 fő, az ülést határozatképesnek nyilvánítja és megnyitja.

Javaslatot tesz a napirendek megtárgyalására:

**NAPIREND**

1. Beszámoló a Bélapátfalva – Bükkszentmárton - Mónosbél Köznevelési Intézményfenntartó Társulás tevékenységéről, pénzügyi helyzetéről, a társulási cél megvalósulásáról
2. Beszámoló a Bélapátfalvai Gyermekjóléti és Szociális Társulás tevékenységéről, pénzügyi helyzetéről, a társulási cél megvalósulásáról
3. Beszámoló Mónosbél Község Polgármesterének átruházott hatáskörökben döntéseiről
4. Hulladékgazdálkodási közszolgálati szerződés módosítása
5. „Mónosbél központú agglomeráció szennyvíztisztító telepének korszerűsítése” című pályázat
6. Egyéb ügyek, indítványok

Mónosbél Községi Önkormányzat Képviselő-testülete a napirend megtárgyalását 3 igen szavazattal elfogadta.

1. **Napirend**

**Beszámoló a Bélapátfalva – Bükkszentmárton - Mónosbél Köznevelési Intézményfenntartó Társulás tevékenységéről, pénzügyi helyzetéről, a társulási cél megvalósulásáról**

Varga Sándorné polgármester:

A Bélapátfalvai – Bükkszentmárton – Mónosbél Köznevelési Intézményfenntartó Társulás tevékenységéről, pénzügyi helyzetéről, a társulási cél megvalósításáról szóló részletes beszámolót minden képviselő-testületi tag megkapta. Elmondja, hogy a beszámoló részletesen kitér a 2015. október 1. napjától 2016. szeptember 30. napjáig terjedő időszakra. A feladatok ellátását a Társulás által fenntartott intézmény, a Bélapátfalvai Százszorszép Óvoda és Bölcsőde látja el.

Kéri a képviselő-testület tagjait, hogy szavazzanak a Bélapátfalvai – Bükkszentmárton – Mónosbél Köznevelési Intézményfenntartó Társulás tevékenységéről, pénzügyi helyzetéről, a társulási cél megvalósításáról szóló beszámolóról az előterjesztés szerint.

A döntéshozatalban résztvevők száma 3 fő.

Mónosbél Községi Önkormányzat Képviselő-testülete 3 igen szavazattal az alábbi határozatot fogadta el:

**36/2016. (X.26.) sz. Képviselő-testületi határozat**

Mónosbél Községi Önkormányzat Képviselő-testülete a Bélapátfalva – Bükkszentmárton – Mónosbél Köznevelési Intézményfenntartó Társulás tevékenységéről, pénzügyi helyzetéről, a társulási cél megvalósításáról készített beszámolót megtárgyalta és elfogadta.

 Határidő: azonnal

 Felelős: polgármester

1. **Napirend**

**Beszámoló a Bélapátfalvai Gyermekjóléti és Szociális Társulás tevékenységéről, pénzügyi helyzetéről, a társulási cél megvalósulásáról**

Varga Sándorné polgármester:

A Bélapátfalvai Gyermekjóléti és Szociális Társulás létrehozásáról szóló Társulási Megállapodás 8.2 pontja szerint a társult önkormányzatok polgármesterei évente legalább egyszer beszámolnak a képviselő-testületeknek a Társulás tevékenységéről, a közösen fenntartott intézmény pénzügyi helyzetéről, a társulási cél megvalósulásáról. Jelen beszámoló 2015. október 1 – 2016. szeptember 30. közötti időszak adatait tartalmazza.

Kéri a képviselő-testület tagjait, hogy szavazzanak a Bélapátfalvai Gyermekjóléti és Szociális Társulás tevékenységéről, pénzügyi helyzetéről, a társulási cél megvalósításáról szóló beszámolóról az előterjesztés szerint.

A döntéshozatalban résztvevők száma 3 fő.

Mónosbél Községi Önkormányzat Képviselő-testülete 3 igen szavazattal az alábbi határozatot fogadta el:

**37/2016. (X.26.) sz. Képviselő-testületi határozat**

Mónosbél Községi Önkormányzat Képviselő-testülete a Bélapátfalvai Gyermekjóléti és Szociális Társulás tevékenységéről, pénzügyi helyzetéről, a társulási cél megvalósításáról készített beszámolót megtárgyalta és elfogadta.

 Határidő: azonnal

 Felelős: polgármester

1. **Napirend**

**A polgármester beszámolója az átruházott hatáskörben hozott döntéseiről**

Varga Sándorné polgármester:

A Mónosbél Község Polgármesterének 2015. november 1. – 2016. szeptember 30. között átruházott hatáskörökben hozott döntéseiről szóló részletes beszámolót minden képviselő-testületi tag megkapta. Elmondja, hogy Mónosbél Község Önkormányzatának a Szervezeti és Működési Szabályzatáról szóló 6/2011. (IV.12.) önkormányzati rendelete tartalmazza a polgármesterre átruházott hatásköröket.

Kéri a képviselő-testület tagjait, hogy szavazzanak a polgármester átruházott hatáskörben hozott döntéseiről szóló beszámolóról az előterjesztés szerint.

A döntéshozatalban résztvevők száma 3 fő.

Mónosbél Községi Önkormányzat Képviselő-testülete 3 igen szavazattal az alábbi határozatot fogadta el:

**38/2016. (X.26.) sz. Képviselő-testületi határozat**

Mónosbél Községi Önkormányzat Képviselő-testülete megtárgyalta és elfogadta Mónosbél Község Polgármesterének átruházott hatáskörökben hozott döntéseiről szóló beszámolóját.

 Határidő: azonnal

 Felelős: polgármester

1. **NAPIREND**

**Hulladékgazdálkodási közszolgáltatási szerződés módosítása**

Varga Sándorné polgármester:

Elmondja, a hulladékgazdálkodással kapcsolatos feladatokat Mónosbél Község Önkormányzat Képviselő-testülete határozott időre szóló hulladékgazdálkodási közszolgáltatási szerződéssel látja el 2016. december 31. napjáig.

A szerződés módosítására tett javaslatot a PEVIK Közüzemi és Szolgáltató Nonprofit Kft, miszerint a szerződést a felek 2018. december 31-ig kötik meg. A szerződésnek a módosításokkal nem érintett részei változatlan tartalommal hatályosak.

Kéri a képviselő-testület tagjait, hogy szavazzanak a szerződés módosításának elfogadásáról az előterjesztés szerint.

A döntéshozatalban résztvevők száma 3 fő.

Mónosbél Községi Önkormányzat Képviselő-testülete 3 igen szavazattal az alábbi határozatot fogadta el:

**39/2016. (X.26) sz. Képviselő-testületi határozat**

Mónosbél Község Önkormányzat Képviselő-testülete megtárgyalta és elfogadta az Önkormányzat és a PEVIK Közüzemi és Szolgáltató Kft. (3250 Pétervására Tiszti sor út 29., képviseli: Garai Ferenc ügyvezető) közötti Hulladékgazdálkodási közszolgáltatási szerződés módosítását a határozott idő lejártának vonatkozásában, miszerint a felek közt a szerződés 2018. december 31. napjáig érvényes.

A képviselő-testület felhatalmazza Varga Sándorné polgármestert a Hulladékgazdálkodási Közszolgáltatási szerződés módosításáról szóló megállapodás aláírására.

 Határidő: 2016. december 31.

 Felelős: polgármester

1. **NAPIREND**

**„Mónosbél központú agglomeráció szennyvíztisztító telepének korszerűsítése” című pályázat Támogatási Szerződésének megkötése**

Varga Sándorné polgármester:

Elmondja, hogy a Nemzeti Fejlesztési Programiroda támogatási kérelmet nyújtott be „Mónosbél központú agglomeráció szennyvíztisztító telepének korszerűsítése” címen. A Nemzeti Fejlesztési Minisztérium 185 555 551 Ft támogatást ítélt meg az öt település részére. A szerződés aláírásához Konzorciumi megállapodás megkötése szükséges. Azonban a pályázat műszaki leírást nem tartalmaz, ezért javasolja, hogy a megállapodás aláírását halasszák későbbi időpontra, amíg a műszaki tartalomról több információval fog rendelkezni a testület. A költségek egyösszegű felosztását sem tartja relevánsnak a települések között.

Kéri a képviselő-testület tagjait, hogy szavazzanak a Konzorciumi szerződés aláírásának elhalasztásáról.

.

A döntéshozatalban résztvevők száma 3 fő.

Mónosbél Községi Önkormányzat Képviselő-testülete 3 igen szavazattal az alábbi határozatot fogadta el:

**40/2016. (X.26) sz. Képviselő-testületi határozat**

Mónosbél Községi Önkormányzat Képviselő-testülete megtárgyalta és későbbi időpontra – a műszaki tartalom megismeréséig - halasztotta a KEHOP-2.2.2-15-2016-00107 számú, „Mónosbél központú agglomeráció szennyvíztisztító telepének korszerűsítése” projekt megvalósítása érdekében a Konzorciumi megállapodás megkötését a Nemzeti Fejlesztési Programirodával.

Határidő: folyamatos

Felelős: polgármester

1. **NAPIREND**

**Egyéb ügyek, indítványok**

Varga Sándorné polgármester:

Indítványozza, hogy a Mónosbél Községi Önkormányzat tartson közmeghallgatást. Időpontnak 2016. november 23. napját javasolja, 17:00 órai kezdettel, helyszínének a Kultúrházat. Kéri a képviselő-testület tagjait, mondják el javaslataikat a közmeghallgatás időpontjával kapcsolatban.

Mivel más javaslat nem volt, kéri a képviselő-testület tagjait, szavazzanak a közmeghallgatás időpontjáról.

A döntéshozatalban résztvevők száma 3 fő.

Mónosbél Községi Önkormányzat Képviselő-testülete 3 igen szavazattal az alábbi határozatot fogadta el:

**41/2016. (X.26.) sz. Képviselő-testületi határozat**

Mónosbél Községi Önkormányzat Képviselő-testülete a **Magyarország helyi önkormányzatairól szóló 2011. évi CLXXXIX. törvény** 53. § (1) bekezdés i) pontja alapján 2016. november 23-án 17:00 órától közmeghallgatást tart a Kultúrházban.

Határidő: 2016. november 23.

Felelős: polgármester

Varga Sándorné polgármester:

Mivel más ügy, indítvány nem volt megköszöni a képviselő-testület tagjainak az ülésen való részvételt, az ülést bezárja.

k.m.f.

 Varga Sándorné Fehér Lászlóné

 polgármester címzetes főjegyző